**** Obec Vaďovce

Vaďovce 1, 916 13 Kostolné

HLAVNÁ KONTROLÓRKA

Vaďovce

10.01.2022

Materiál na rokovanie

Obecného zastupiteľstva dňa 08.02.2022

Prepracovaný materiál na rokovanie Obecného zastupiteľstva 11.10.2021

**ZHODNOTENIE 2021**

**NÁVRH SÚHRNNEJ SPRÁVY O KONTROLNEJ ČINNOSTI**

**Obec Vaďovce**

Návrh na uznesenie:

**Obecné zastupiteľstvo vo Vaďovciach**

**I. prerokovalo:**

Návrh súhrnnej správy o kontrolnej činnosti Obce Vaďovce za rok 2021.

**II. berie na vedomie:**

Návrh súhrnnej správy o kontrolnej činnosti Obce Vaďovce za rok 2021.

Materiál vypracovala a predkladá: Ing. Mgr. Renáta Saková – hlavný kontrolór Obce Vaďovce

**Dôvodová správa:**

Podľa § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k Súhrnnej správe o kontrolnej činnosti HK za rok 2021 (ďalej len stanovisko). Stanovisko k súhrnnej správe je spracované na základe uskutočnených osobných kontrol a realizovali sa na základe niekoľkých zákonov, uvedené stanovisko bolo po odsúhlasení a prerokovaní poslancami obecného zastupiteľstva obce Vaďovce zverejnené v zmysle zákona č. 369/1990 Zb. O obecnom zriadení v znení neskorších predpisov na úradnej tabuli a webovej stránke obce.

***ZHODNOTENIE 2021***

***NÁVRH SÚHRNNEJ SPRÁVY O KONTROLNEJ ČINNOSTI obce Vaďovce***

Vážená pani starostka, vážené poslankyne, vážení poslanci, dovoľte mi na riadnom obecnom zastupiteľstve konanom na Obecnom úrade dňa 11.10.2022 opätovne predložiť Návrh súhrnnej správy kontrolnej činnosti hlavnej kontrolórky obce Vaďovce za rok 2021.

Postupovala som podľa poslancami obecného zastupiteľstva našej obce schváleného plánu kontrolnej činnosti na obdobie kalendárneho roka 2021, kde som kontrolu zamerala na hlavné body kontroly, z čoho vyhotovujem písomný materiál na prerokovanie, pripomienkovanie a vzatie na vedomie poslancami obecného zastupiteľstva.

* **majetku obce a užívanie majetku v správe obce na základe zmluvných dohôd**
* **pokladničných príjmových a výdavkových dokladov, ich zaúčtovanie a kontrolu pokladničnej hotovosti**
* **predpisov na daň z nehnuteľnosti**
* **predpisov za poplatky za psov**
* **predpisov za vývoz komunálneho odpadu**
* **predpisov nájomného v obecných nájomných bytov s prihliadnutím na riešenie neplatičov**
* **celková kontrola príjmov a výdavkov hotovostnou aj bankovou formou**
* **vedenia účtovníctva – výdavkov, príjmov, odpisov, bankových výpisov**
* **hospodárenia podľa platných predpisov a smerníc v súlade so zákonom o účtovníctve a vnútornom audite**
* **kontrola výkonu finančnej kontroly podľa zákona č.357//2015 Z. z.,**
* **kontrola dodržiavania všeobecne záväzných predpisov a interných smerníc a príkazov vedúcich zamestnancov**
* **dodržiavania, uzatvárania a hospodárnosti obchodných zmluvných vzťahov, vznik a úhrada záväzkov**
* **dodržiavanie zákona č. 343/2015 Z. z. o verejnom obstarávaní a postupov obstarávania určených obcou**
* **plnenia platných v odsúhlasených uznesení prijatých obecným zastupiteľstvom**
* **vypracovanie stanovísk k úpravám rozpočtu a programov rozpočtu obce**
* **vypracovanie návrhov plánov kontrolnej činnosti za I.a II. polrok 2021**
* **vypracovanie súhrnnej správy a kontrolnej činnosti za rok 2021**

Bod

* **vypracovanie návrhov plánov kontrolnej činnosti za I. a II. polrok 2021**
* za I. polrok 2021 ***splnený*** predložením a uverejnením na obvyklých miestach obce, teda na vývesnej tabuli a na webovom sídle obce dňa 08.12.2020
* za II. polrok 2021 ***splnený*** predložením a uverejnením na obvyklých miestach obce, teda na vývesnej tabuli a na webovom sídle obce dňa 18.05.2021

Stav kontroly: SPLNENÝ

K bodu

* **vypracovanie súhrnnej správy a kontrolnej činnosti za rok 2021**

Predložila som v návrhu súhrnnej správy a kontrolnej činnosti za rok 2021 na riadnom obecnom zastupiteľstve dňa 08.02.2021 na prerokovanie a poslancami obecného zastupiteľstva. Aktuálne predkladám na riadnom obecnom zastupiteľstve dňa 10.11.2021 prepracovanú verziu návrhu kontrolnej činnosti za rok 2021.

Stav kontroly: SPLNENÝ

K bodu

* **vypracovanie stanovísk k úpravám rozpočtu a programov rozpočtu obce**

Vzhľadom na účinnosť zákona č.67/2020 o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby Covid 19 nebolo potrebné uskutočňovať zmene v rozpočte obce v rámci kalendárneho roku, kedy pandémia trvá s výnimkou záverečného účtu, preto som komentár k týmto zmenám nerobila, avšak pani poslankyňa Mgr. Kontinová ma poprosila o moje odborné stanovisko a preto k poslednej III. zmene rozpočtu za rok 2021 som vykonala komentár, ktorý som predložila ako samostatnú prílohu obecnému zastupiteľstvu dňa 07.12.2021.

Stav kontroly: SPLNENÝ

K bodu

* **kontrola plnenia platných v odsúhlasených uznesení prijatých obecným zastupiteľstvom**

Podľa nepísaných zvyklostí vždy na obecnom zastupiteľstve pani starostka zosumarizovala všetky uznesenia z obecného zastupiteľstva.

Kontrola vykonaná od 1.1.2021 do 31.12.2021.

Za rok 2021 bolo navrhnutých a prerokovaných spolu 60 uznesení poslancami obecného zastupiteľstva.

Jednalo sa väčšinou o určenie zapisovateľky spolu 6 uznesení, overovateľov zápisnice spolu 6 uznesení, schvaľovanie programu rokovania OZ spolu 6 uznesení, kontrola plnenia uznesení 6 uznesení, správa z finančnej komisie spolu 5 uznesení, 4 ks uznesenia z 8.2. 2021 pri voľbe hlavného kontrolóra, kde bola zvolená volebná komisia, mandátová komisia, či sú poslanci uznášaniaschopní a samotná voľba. Z 08.02.OZ zobralo na vedomie rozhodnutie o mobilnom odbernom mieste – 1 uznesenie. 1 uznesenie o kronike obce za rok 2019.

OZ schválilo plán kontrolnej činnosti HK za I. polrok 2021 06.04.2021 - 1 uznesenie, II. polrok 22.6.2021- 1 uznesenie, 07.12. - 1 uznesenie plán kontrolnej činnosti HK na I. polrok 2022.

Dňa 6.4.2021 - 1 uznesenie o rokovacom poriadku obecného zastupiteľstva, 1 uznesenie o I. zmene rozpočtu .

Ďalej tu boli uznesenia o odpredaji obecného pozemku spolu 1 uznesenie.

Dňa 22.6.2021 - 1 uznesenie o Záverečnom účte za 2020, 28.9.2021 - II. úprava rozpočtu – 1 uznesenie, 07.12.2021 - 1 uznesenie o II. zmene rozpočtu, 1 uznesenie o rozpočte na roky 2022-2024.

Dňa 28.9.2021 - 1 schválené uznesenie o ochrannom pásme pohrebísk na území obce, 1 uznesenie o výkone inej zárobkovej činnosti HK, 2 uznesenia ohľadom prijatia úveru z banky, 1 uznesenie dodatok č. 4 VZN 1/2008 za pobyt dieťaťa v MŠ, 1 uznesenie o zakúpení pozemku do vlastníctva obce.

Dňa 09.11.2021 – 2 uznesenia o správe nezávislého audítora z auditu účtovnej závierky a výročná správa za rok 2020, 1 uznesenie o odpredaji pozemku.

Dňa 07.12.2021 - 1 uznesenie o pláne zasadnutí OZ, 1 uznesenie o voľbe z prísediaceho sudcu z radov občanov.  1 uznesenie na nákup veľkoplošného kontajnera, 1 uznesenie na nákupu dvoch úradných tabúľ 1 uznesenie o odpredaji pozemku.

Stav kontroly: SPLNENÝ

K bodom

* **kontroly dodržiavania, uzatvárania a hospodárnosti obchodných zmluvných vzťahov, vznik a úhrada záväzkov**
* **kontrola pokladničných príjmových a výdavkových dokladov, ich zaúčtovanie a kontrolu pokladničnej hotovosti**
* **celková kontrola príjmov a výdavkov hotovostnou aj bankovou formou**

ktorú som vykonala v rozmedzí od 01.01.2021 do 31.12. 2021 *som nenašla  žiadne pochybenie* zo strany kompetentných osôb oprávnených uzatvárať obchodné zmluvné vzťahy a rovnako k tomuto bodu za uvedené časové rozmedzie *konštatujem* výbornú platobnú disciplínu zo strany kompetentných osôb pracujúcich na OÚ čo sa týka úhrad všetkých vzniknutých záväzkov. Poverené pracovníčky majú všetky písomné podklady na úhrady vzniknutých záväzkov chronologicky rozdelené podľa dátumu a majú to rozdelené aj podľa úhrad v hotovosti prípadne platobnou kartou alebo bankovým prevodom z hlavného účtu v banke a samozrejme vedú túto evidenciu i v počítačovom programe. Kontrolu pokladničnej hotovosti som vykonala v rozmedzí 01.01.2021 do 31.12.2021 v kvartálnej frekvencii v dňoch : 30.03., 30.06., 30.09. a 20.12. za asistencie poverenej pracovníčky, ktorá je zodpovedná za pokladnicu. Predmetnú kontrolu som uzavrela k 31.12. a konštatujem , že nedošlo k žiadnemu porušeniu predpisov ani zákona.

Ostatné kontroly boli vykonané v dátumoch: 30.03., 21.04.,17.06.,30.08.,14.10.,20.12.,

Stav kontroly: SPLNENÝ

K bodom

* **majetku obce a užívanie majetku v správe obce na základe zmluvných dohôd**
* **vedenia účtovníctva – výdavkov, príjmov, odpisov, bankových výpisov**
* **hospodárenia podľa platných predpisov a smerníc v súlade so zákonom o účtovníctve a vnútornom audite**
* **kontrola výkonu finančnej kontroly podľa zákona č.357/2015 Z. z.,**

Uvedené kontroly boli zamerané na rozmedzie od 01.01.2021 do 31.12.2021.

Kedy som za asistencie poverenej zodpovednej osoby hlavnej ekonómky obce osobne vykonala niekoľko kontrol. V prvom rade som nielen potrebovala nahliadnuť a fyzicky skontrolovať potrebné doklady, ale aj pochopiť systém práce účtovania príjmov, výdavkov, odpisov a aj bankových výpisov oproti počítačovému systému. Poverená zodpovedná pracovníčka má všetky tieto doklady oddelené výdavky, príjmy, odpisy aj bankové výpisy zvlášť v šanónoch zoradené chronologicky a zaúčtované správne na jednotlivé vedené účty a podúčty podľa zákona o účtovníctve a vnútornom audite. Všetko mi bola ochotná poukazovať, vysvetliť, ba i stretnúť sa mimo pracovné hodiny, za čo jej veľmi pekne ďakujem a aj preto, že pochopením niektorých faktov mi pomohla urýchliť aj činnosť mojej kontroly. Keďže za predošlého pôsobenia hlavnej kontrolórky obce vznikli nejaké nejasnosti pri účtovaní, pre správnosť všetkých dokladov ako aj na správne uzatvorenie účtov a následne zostavenie korektného Záverečného účtu pani starostka oslovila uplynulý rok nezávislú audítorku, ktorá vykonala nezávisle kontrolu na základe zákona o účtovníctve a vnútornom audite, z čoho vyhotovila nezávislú správu audítora, ktorá bola predmetom rokovania na obecnom zastupiteľstve dňa 09.11.2021, v ktorej nezávislá audítorka konštatovala, že k žiadnemu vážnemu pochybeniu zo strany zaúčtovania podľa zákona o účtovníctve a vnútornom audite nedošlo, čiže úradne potvrdila aj moje stanovisko, že predmetné body kontroly boli dodržané v zmysle potrebných zákonov a preto konštatujem, že kontrola v uvedených bodoch je k 31.12.2021 ukončená bez závad. Kontroly boli vykonané v dátumoch: 30.03., 21.04.,27.05.,17.06.,22.07.,09.09., 21.10.,02.12.,

Stav kontroly: SPLNENÝ

K bodom kontroly

* **predpisov nájomného v obecných nájomných bytov s prihliadnutím na riešenie neplatičov**
* **predpisov za poplatky za psov**
* **predpisov na daň z nehnuteľnosti**
* **predpisov za vývoz komunálneho odpadu**

Uvedené kontroly bola zameraná nielen na kontrolu v rámci daného kalendárneho roka 2021, ale hlavne so zameraním na predošlé roky s následnou dohodou, ako ďalej s neplatičmi.

*Kontrola predpisov za poplatky za predpisy nájomného v obecných nájomných bytov ukončená k 31.12.2021 bez závad a celkový dlh za poplatky za predpisy nájomného v obecných bytoch činí* :  **2.910,81 €.** ( viď príloha č. 1)

*Kontrola predpisov za poplatky za psov ukončená k 31.12.2021 bez závad a celkový dlh za poplatky za psov činí* : **24,- €.** ( viď príloha č. 2)

*Kontrola predpisov za dane z nehnuteľnosti ukončená k 31.12.2021 bez závad a celkový dlh za poplatkov za dane z nehnuteľnosti činí* : **12.391,83 €.** (viď príloha č. 3)

*Kontrola predpisov za poplatky za odvoz komunálneho odpadu ukončená k 31.12.2021 bez závad a celkový dlh za poplatkov za odvoz komunálneho odpadu činí* : **562 €.** (Viď príloha č. 4)

Uvedené nedoplatky boli v riešení s pani starostkou, s poverenými pracovníčkami úradu, ako aj niekoľkokrát v priebehu roka riešené nielen na finančných komisiách ale aj na obecných zastupiteľstvách. Bol dohodnutý zákonný postup vymáhania daných nedoplatkov. Vďaka aktívnemu záujmu poslancov o nedoplatky verím, že tieto budú v čo najkratšom možnom zákonnom limite vyplatené, čo prispeje do obecného rozpočtu.

Kontroly vykonané v dňoch: 24.06.,30.09.,09.12.,

Uvedené kontroly som ukončila k 31.12.2021 bez závad s celkovým dlhom **15.888,64 €,** čo je nemalá suma a splateným do obecného rozpočtu by výrazne pomohla obecnému rozpočtu v tomto roku s prihliadnutím na budúce projekty.

Stav kontroly: SPLNENÝ

Bod kontroly

* **dodržiavanie zákona č. 343/2015 Z. z. o verejnom obstarávaní a postupov obstarávania určených obcou**

Kontrola bola zameraná na dodržanie predmetného zákona o verejnom obstarávaní a postupov obstarávania obcou, časový rozsah bol od 1.1.2021 do 31.12.2021.

Konštatujem, že všetky zákonné podmienky zákona o verejnom obstarávaní boli dodržané tak u podlimitných zákaziek, ktorých je na obci väčšina a aj v súčasnosti najväčší projekt v obci Rekonštrukcia MŠ+ZŠ boli zákonne podpísané zmluvné dokumenty, prebehlo verejné obstarávanie na výber dodávateľa a subdodávateľa, takže kontrolu za obdobie 01.01.201 do 31.12.2021 uzatváram bez závad, kontroly vykonané v dňoch: 27.05.15.07.,04.11.,16.12.

Stav kontroly: SPLNENÝ

K poslednému bodu

* **kontrola dodržiavania všeobecne záväzných predpisov a interných smerníc a príkazov vedúcich zamestnancov**

Uvedenú kontrolu som vykonala kombinovane teda osobne na Obecnom úrade za pomoci poverených zodpovedných pracovníčok obecného úradu ako aj kontrolou elektronickou. Kontrola bola v časovom rozmedzí od 01.01.2021 do 31.12.2021. Na webovej stránke obce sú chronologicky zoradené všeobecné záväzné predpisy . V tlačenej forme ich má zaevidované zodpovedná pracovníčka obecného úradu a sú fyzicky k nahliadnutiu na požiadanie. Čo sa týka interných noriem za obdobie 01.01.2021 do 31.12.2021 neevidujeme žiadne nové interné predpisy.

Kontrola bola vykonaná v dňoch 13.05.,30.06.,07.10.,16.12., a ukončená k 31.12.2021 s nasledovnými závadami:

Na webovej stránke obce nie je k nahliadnutiu dokument v sekcii VZN 2021 a to číslo 1/2021 o ochrannom pásme pohrebísk na území obce Vaďovce a preto toto konštatujem ako vzniknutú závadu a odporúčam vykonať nápravu kompetentnej a zodpovednej osobe obecného úradu najlepšie do termínu : 30.06.2022 a to uverejnením na webovej stránke v spomínanej sekcii VZN 2021. Po tomto dátume vykonám opätovnú kontrolu splnenia mojej kontrolnej požiadavky.

Stav kontroly: ČIASTOČNE SPLNENÝ, odstránenie závad do 30.06.2022

Touto cestou by som chcela poďakovať za spoluprácu pani starostke, ktorá bola vždy pripravená na moje kontroly o čom inštruovala aj svoje podriadené pracovníčky, ktoré boli vždy ochotné mi poradiť, pomôcť, ukázať a vysvetliť potrebné skutočnosti za čo im patrí moja vďaka. V neposlednom rade ďakujem za pomoc a aktívny prístup ku kontrolám i samotným poslancom, ktorí majú očividnú snahu, aby obec ale aj kontrolné mechanizmy v nej fungovali na vysokej úrovni.

Návrh správy o kontrolnej činnosti za rok 2021 vypracovala a predložila:

07.02.2022 a 13.09.2022 Ing. Mgr. Renáta Saková – hlavná kontrolórka obce Vaďovce

Doručené mailovou správou na prerokovanie k obecnému zastupiteľstvu dňa 06.10.2022

Spracované s pripomienkami od obecného zastupiteľstva dňa 21.11.2022 zaslané elektronicky